Aleksandar Kolarov

Kerjaya kelab

Kolarov memulakan kerjaya bola sepaknya ketika bersama kelab Red Star Belgrade pada usia remaja. Beliau bersama kelab itu selama lima tahun, tetapi beliau tidak membuat sebarang penampilan.

Čukarički

Pada bulan Januari 2004, Kolarov yang berusia 18 tahun pada ketika itu berpindah ke kelab FK Čukarički yang bermain di dalam Liga Serbia-Montenegro. Selepas menandatangani kontrak selama tiga tahun, beliau mengakhiri musim 2003–04 di dalam skuad remaja pasukan ini dan semasa musim panas tahun 2004, beliau diperkenalkan ke dalam skuad utama. Beliau membuat 27 penampilan liga di dalam musim sulungnya namun gagal membantu pasukannya mengelakkan penyingkiran.
Kolarov memulakan musim 2005–06 bersama Čukarički yang beraksi di dalam divisyen kedua, tetapi ketika musim sejuk, beliau berpindah ke kelab liga teratas, OFK Beograd.

OFK Beograd

Kolarov menyertai kelab OFK Beograd pada bulan Februari 2006 dan menjaringkan gol liga pertamanya.

Lazio

Pada musim panas tahun 2007, OFK Beograd menjual Kolarov kepada kelab Itali, Lazio (yang menduduki tempat ketiga di dalam Serie A 2006–07) dengan yuran perpindahan sebanyak €925,000.
Gol pertama Kolarov bersama Lazio datang pada 30 September 2007 dengan sepakan dari jarak 38 meter untuk membantu pasukannya seri menentang Reggina. Ketika musim pertama Kolarov di Rom, pemain Serbia berusia 21 tahun itu juga mengambil bahagian di dalam Liga Juara-Juara Eropah buat pertama kali dengan membuat penampilan pertamanya pada 24 Oktober 2007 ketika menentang Werder Bremen.
Dalam musim keduanya bersama Lazio, Kolarov menjadi pilihan pertama Lazio di posisi pertahanan kiri dan beliau juga menjaringkan gol cantik ketika menentang Lecce di Stadio Via del Mare. Pada 13 Mei 2009, Kolarov bermain di dalam perlawanan akhir Coppa Italia 2009 menentang Sampdoria. Perlawanan itu berkesudahan seri 1-1 selepas masa tambahan dan Kolarov menjaringkan gol untuk Lazio ketika penentuan tendangan penalti, dan akhirnya membantu Lazio menjuarai trofi dan ia menjadi musim yang hebat bagi pemain Serbia itu.
Lazio dan Inter Milan bergerak ke Beijing pada bulan Ogos 2009 untuk bermain di dalam kejohanan Supercoppa Italiana 2009. Kolarov menerima pingat kemenangan kedua selepas membenam Inter 2-1. Ketika penamat musim 2009–10, Kolarov dikaitkan dengan perpindahan keluar dari Lazio dengan Manchester City dan Real Madrid dikatakan berminat untuk mendapatkan beliau.

Manchester City

Pada 24 Julai 2010, Kolarov diumumkan telah telah menandatangani bersama Manchester City dengan yuran perpindahan dilaporkan sebanyak £16 juta. Pada 17 Ogos 2010, Kolarov membuat penampilan pertama di dalam Liga Perdana Inggeris ketika seri 0-0 menentang Tottenham Hotspur di White Hart Lane. Pada 18 Januari 2011, Kolarov menjaringkan gol pertamanya untuk City ketika menang 4–2 ke atas Leicester City di dalam Piala FA Cup. Pada 2 Februari 2011, Kolarov menjaringkan gol Liga Perdana Inggeris pertamanya menerusi sepakan percuma ketika seri 2-2 menentang Birmingham City. Beliau bermain 90 minit penuh ketika City menjuarai Piala FA 2011.
Pada 14 September 2011, beliau menjaringkan gol penyamaan untuk City ketika seri 1–1 menentang Napoli di dalam perlawanan pertama peringkat kumpulan Liga Juara-Juara Eropah 2011–12. Beliau menamatkan musim itu dengan membuat 12 penampilan liga, sudah cukup untuk mendapat pingat selepas Manchester City menjuarai Liga Perdana Inggeris 2011–12. Pada 18 September 2012, beliau menjaringkan gol menerusi sepakan percuma ketika kekalahan 3–2 kepada Real Madrid di dalam Liga Juara-Juara. 
Pada 11 Mei, beliau memenangi trofi Liga Perdana bersama City selepas membuat 30 penampilan liga dan 44 dalam semua kejohanan. Pada 12 Jun 2014, Kolarov menandatangani kontrak baru selama tiga tahun, di mana beliau kekal bersama City sehingga 2018. Beliau juga menukar jersi skuad dari nombor 13 ke nombor 11.
Kolarov menjaringkan gol ketika kemenangan 3–2 ke atas Bayern Munich di dalam perlawanan terakhir peringkat kumpulan Liga Juara-Juara pada 10 Disember 2013 untuk mengesahkan tempat di dalam peringkat kalah mati Liga Juara-Juara buat kali pertama dalam sejarah City. Beliau menjaringkan satu-satunya gol di dalam musim Liga Perdana Inggeris 2013–14 pada 1 Januari 2014 ketika City mengalahkan Swansea City 3–2. Pada 11 Mei, beliau memenangi trofi Liga Perdana Inggeris keduanya bersama Manchester City selepas membuat 30 penampilan di dalam liga dan 44 di dalam semua pertandingan. Pada 12 Jun 2014, Kolarov menandantangani perjanjian baru selama tiga tahun bersama City untuk mengekalkannya di kelab ini sehingga tahun 2018. Beliau juga menukarkan nombor skuad daripada 13 kepada 11.

Roma

Pada 22 Julai 2017, Roma mengesahkan bahawa mereka telah menandatangani Kolarov dengan perjanjian selama tiga tahun dan yuran perpindahan sebanyak €5 juta.

Kerjaya antarabangsa

Kolarov merupakan sebahagian daripada skuad Serbia bawah-21 yang melangkah ke perlawanan akhir dalam kejohanan bawah-21 2007 di Belanda. Sebagai pemain penting pasukannya, Kolarov dinamakan di dalam Pasukan Terbaik UEFA di dalam kejohanan itu. Dalam perlawanan separuh akhir, beliau menjaringkan gol melalui sepakan percuma ketika menentang Belgium. 
Beliau juga mewakili Serbia di Piala Dunia FIFA 2010 dan memaikan peranan penting di dalam perlawanan kelayakan UEFA Euro 2012 dan perlawanan persahabatan. Kolarov dianugerahkan untuk prestasi baik pada tahun 2011 dengan anugerah Pemain Bola Sepak Terbaik Tahunan Serbia.
Pada 11 September 2012, beliau menjaringkan gol pertamanya untuk Serbia ketika menang besar 6–1 ke atas Wales dalam perlawanan kelayakan Piala Dunia FIFA 2014. Pada 7 Jun 2013, beliau menjaringkan gol sepakan percuma ketika menentang Belgium di dalam perlawanan kelayakan Piala Dunia 2014. Pada 7 September 2014, beliau menjaringkan gol ketika seri 1–1 menentang Perancis.
Selepas membantu Serbia layak ke Piala Dunia FIFA 2018, Kolarov menjaringkan satu-satunya gol dalam perlawanan pembukaan menentang Costa Rica menerusi sepakan percuma.